Lav et referat af nedenstående tekst:

Tekst:
Sort så det ud for AaB's Jonas Larholm, da han i går humpede fra banen med en knæskade efter kun 12 minutters spil.  Og sort var det. Det slog holdets fysioterapeut fast i dag. Larholm er ude resten af sæsonen. Jonas Larholm har i bedste fald pådraget sig en meniskenskade. Det vil betyde, at han skal opereres inden for to uger, og dernæst holde mellem seks og otte ugers pause. Fysioterapeuten frygter dog, at det kan være værre. I værste fald er det gået ud over Larholms forreste korsbånd, som kan være revet over. Det vil holde ham væk fra håndboldbanen i et halvt år. - Det er ærgerligt, for vi spiller fantastisk for tiden. Derfor er tungt at sidde udenfor, siger Jonas Larholm til TV2/NORD. - Så jeg har det ikke ret godt i dag, slutter Larholm. Først i morgen vil skaden blive endeligt diagnosticeret. Imens kan det resterende AaB hold forberede sig på en svær kamp på lørdag, hvor Kolding kommer på besøg i Gigantium. Med Larholm på skadeslisten, og hans afløser Daniel Svensson i karantæne, har AaB kun en højrehåndsspiller tilbage i bagkæden.

Referat:
AaB profilen Jonas Larholm er definitivt ude resten af sæsonen.